Pyhä Sigfrid

Pyhä Sigfrid oli englantilaistaustainen pappi ja piispa. Hänen on arveltu vaikuttaneen Yorkissa ennen siirtymistään Skandinaviaan. Ensimmäiset maininnat hänestä ovat 1070-luvulta Adam Bremeniläisen lähteissä. Uskotaan, että Englannin kuningas olisi lähettänyt piispa Sigfridin Norjaan, jossa kuningas Olavi Tryggvenpoika oli omaksunut kristinuskon. Käännytettyään Norjassa useita kristinuskoon hän siirtyi Ruotsiin, jossa hän kastoi Ruotsin kuninkaan, Olavi Sylikuninkaan, josta tuli maan ensimmäinen kristitty kuningas. Sigfridin arvioidaan kuolleen noin 1040-1060 -luvuilla. 

Sigfridia on pidetty Ruotsin suojelupyhimyksenä ja häntä pidetään Ruotsin apostolina. Roomalaiskatolisena kirkkona alussa toiminut Sipoon vanha kirkko on nimetty pyhän Sigfridin mukaan.

Katso myös

Sipoon suomalainen seurakunta

Lähteet